אית'ן ואנרי

אית'ן צ'ידיברה וַאנֶרי (באנגלית: Ethan Chidiebere Nwaneri; נולד ב-21 במרץ 2007 באיזלינגטון שבאנגליה) הוא כדורגלן אנגלי המשחק בעמדת הקיצוני והקשר ההתקפי באולימפיק מרסיי מליגת העל הצרפתית, בהשאלה מארסנל.

 קריירת מועדונים 
ואנרי גדל במחלקת הנוער של ארסנל. ב-18 בספטמבר 2022 ערך את הופעת הבכורה שלו בקבוצה הבוגרת של המועדון, בניצחון 3–0 על ברנטפורד במסגרת המחזור השמיני בפרמייר ליג לעונת 2022/2023, ובגיל 15 שנים ו-181 ימים הפך לשחקן הצעיר ביותר שמשחק בפרמייר ליג, ולשחקן ארסנל הצעיר ביותר שעורך הופעה במסגרת רשמית. זו הייתה הופעתו היחידה בעונה זו, והוא ערך הופעת ליגה נוספת בעונת 2023/2024.

ב-25 בספטמבר 2024 הבקיע ואנרי את שערי הבכורה שלו במועדון, צמד שערים בניצחון 5–1 על בולטון וונדררס במסגרת הסיבוב השלישי של גביע הפוטבול ליג לעונת . ב-6 בנובמבר ערך את הופעת הבכורה שלו בליגת האלופות, בהפסד 0–1 לאינטר מילאנו במסגרת שלב הליגה בעונת 2024/2025. ב-23 בנובמבר הבקיע את שער הבכורה שלו בליגה, בניצחון 3–0 על נוטינגהאם פורסט במסגרת המחזור ה-12 לעונת 2024/2025. ב-29 בינואר 2025 כבש את שער הבכורה שלו באירופה כשכבש את שער הניצחון ב-2–1 על ז'ירונה במסגרת מחזור הנעילה של שלב הליגה בליגת האלופות.

ב-23 בינואר 2026 הושאל לאולימפיק מרסיי מליגת העל הצרפתית עד לתום העונה. יום לאחר מכן ב-24 בינואר ערך ואנרי בכורה במרסיי ואף כבש שער בכורה בניצחון 3–1 על לאנס בליגה.

 קריירה בינלאומית 
ואנרי נולד באנגליה למשפחה ממוצא ניגרי, והוא משחק בנבחרות הצעירות של אנגליה.

 סטטיסטיקות קריירה 
מעודכן ל-29 באוקטובר 2025
מועדוןעונהליגהגביעגביע הליגהאירופהאחרסה"כליגההופעותשעריםהופעותשעריםהופעותשעריםהופעותשעריםהופעותשעריםהופעותשעריםארסנל2022/2023הפרמייר ליג10000000—102023/20241000000000102024/2025264004372—3792025/202640002110—71סך הכל קריירה324006482004610

 קישורים חיצוניים 

 הערות שוליים 

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלני ארסנל
קטגוריה:כדורגלני אולימפיק מרסיי
קטגוריה:אנגלים שנולדו ב-2007